S. Chanturu

Chanturu a / l Suppiah (lahir 14 Disember 1987) adalah pemain bola sepak profesional Malaysia yang bermain sebagai pemain sayap kanan untuk Sarawak United

Kerjaya
Chanturu dilahirkan pada 14 Disember 1987 di Kulim, Kedah tetapi tidak pernah beraksi bersama pasukan Kedah FA sebagai pemain bola sepak professional. Dia memulakan kerjaya sebagai pemain bola sepak pada tahun 2007 dengan pasukan Piala Presiden Pulau Pinang sewaktu berusia 19 tahun. Kemudian dia diserapkan untuk beraksi bersama pasukan utama setelah menunjukkan prestasi yang cemerlang. 

Sewaktu perlawanan Liga Super 2009 antara pasukan Pulau Pinang bertemu Kelantan FA, persembahan yang ditunjukkan oleh Chanturu telah memikat hati jurulatih Kelantan FA ketika itu, B. Sathianathan untuk membawa Chanturu ke skuadnya. Pada musim 2010, dia telah secara rasmi menandatangi kontrak bersama Kelantan FA. Bersama Kelantan, dia telah memenangi Piala Malaysia 2010, Piala Sumbangsih 2011, Piala Liga Super 2011, Piala FA 2012, Piala Liga Super 2012 dan Piala Malaysia 2012. Sewaktu di Kelantan, beliau telah digelar "Kelantan Express" oleh penyokong The Red Warriors itu.

Antarabangsa
Chanturu juga merupakan pemain kebangsaan Malaysia dibawah kendalian Datuk K. Rajagobal sejak 2010. Dia telah bermain sewaktu perlawanan persahabatan menentang Filipina dan Singapura.

Pencapaian

Anugerah
Chanturu menerima Pingat Setia Mahkota Kelantan (PS) sempena Hari Keputeraan Sultan Kelantan ke 43 pada 11 November 2012.

Rujukan

Pautan Luar
 Hajat Chanturu tak kesampaian
Biodata S. Chanturu di kelate.net 
 Beliau tidak mahu disamakan dengan bekas penyerang, S Chanturu kini menyertai JDT

Pemain bola sepak Malaysia
Orang dari Kedah
Pemain Melaka United
Pemain Pulau Pinang FA
Pemain Kelantan FA
Pemain Perak FA
Pemain Sarawak FA
Orang dari Kulim